Poolse vrou beweer sy is vermiste Madeleine McCannJulie Wendell [Foto: Twitter] The Mirror en The Daily Express berig Julie Wendell het op haar Instagram-blad, genaamd @iammadeleinemcann, gesê sy het ŉ paar maande gelede begin wonder of sy nie die vermiste Madeleine is nie. Dit volg nadat mense die afgelope paar maande foto’s op sosiale media gedeel het van hoe dié Britse meisie sou lyk indien sy steeds sou leef. Nou beweer Wendell dat sy dieselfde spikkel in haar oog en ŉ sproet op haar been het as wat Madeleine gehad het. Op die blad het sy video’s geplaas waarin sy verduidelik waarom sy dink dat sy Madeleine is. Wendell het meer as 25 000 volgers op Instagram gekry. Ondersoekers dink egter sy waag ŉ kans met haar bewerings. Wendell wil bewys dat sy “Maddie” is en het hulp gevra om ŉ DNS-toets te laat doen. Sy het op haar Instagram-blad geskryf: “Help my, ek moet met Kate en Gerry McCann praat, ek dink ek kan Madeleine wees. Ek het ŉ DNS-toets nodig.” Die Britse kleuter het in 2007 by ŉ vakansieoord in die omgewing van Praia da Luz in Portugal verdwyn. Ná 15 jaar is dit steeds nie duidelik wat van haar geword het nie, hoewel ondersoekers vermoed sy is vermoor. Indien sy wel nog leef, sal sy nou 19 jaar oud wees. Die polisie ondersoek in dié stadium steeds ŉ saak van ŉ vermiste persoon. Wendell is egter 21 jaar oud, maar sy glo haar ouderdom kan verkeerd wees. Julie Wendell beweer sy is Madeleine McCann [Foto: Twitter] Sy het ŉ paspoortfoto van haarself as ŉ jongeling gedeel, met dieselfde haarstyl, groen oë en ovaalvormige gesig as Madeleine sŉ. Sy het die foto langs ŉ foto van Madeleine s’n geplaas. Die polisie het egter ook nie haar bewerings ernstig opgeneem nie. #MadeleineMccann | The eye mark is definitely one of the things that I ask myself. What are the chances? Coincidence? Waiting for the DNA test result. Either way, if it’s not her, this young girl needs help to find out who she is. pic.twitter.com/iY1KhLeWZJ — ????L̤̮E̤̮G̤̮????️C̤̮Y̤̮???? (@iamlegacy23) February 19, 2023 Maroela Media het vroeër berig Christian Brückner – ŉ veroordeelde verkragter en kindermishandelaar – is in April verlede jaar formeel geïdentifiseer as die verdagte in die verdwyning van Madeleine. Brückner is in Oktober verlede jaar van vyf onverwante seksuele misdrywe aangekla. Duitse aanklaers sê die ondersoek na Madeleine se verdwyning is steeds afsonderlik aan die gang.